
ข้อห้ามและข้อปฏิบัติเกี่ยวกับการรักษาวินัย
ให้แก่ข้าราชการ องค์การบริหารส่วนตำบลกรงปินัง
อำเภอกรงปินัง   จังหวัดยะลา

ประกาศองค์การบริหารส่วนตำบลกรงปินัง 

  เรื่อง หลักเกณฑ์เกี่ยวกับข้อบังคับว่าด้วยจรรยาบรรณข้าราชการ
ขององค์การบริหารส่วนตำบลกรงปินัง อำเภอกรงปินัง จังหวัดยะลา 
………………………………………



ตามที่องค์การบริหารส่วนตำบลกรงปินัง ได้ประกาศมาตรฐานทางคุณธรรมและจริยธรรมของข้าราชการ พนักงาน และลูกจ้างขององค์การบริหารส่วนตำบลกรงปินัง ลงวันที่ 5 ตุลาคม พ.ศ. 2561 ตามนัยมาตรา 77 แห่งรัฐธรรมนูญแห่งราชอาณาจักรไทย พุทธศักราช 2540 ไปแล้ว นั้น 
เนื่องจากรัฐธรรมนูญแห่งราชอาณาจักรไทย พุทธศักราช 2550  มาตรา 279  บัญญัติให้มีประมวลจริยธรรมเพื่อกำหนดมาตรฐานทางจริยธรรมของผู้ดำรงตำแหน่งทางการเมือง ข้าราชการ หรือเจ้าหน้าที่ของรัฐแต่ละประเภท โดยให้มีกลไกและระบบในการบังคับใช้อย่างมีประสิทธิภาพ รวมทั้งกำหนดขั้นตอนการลงโทษตามความร้ายแรงแห่งการกระทำ ทั้งนี้การฝ่าฝืน หรือไม่ปฏิบัติตามมาตรฐานทางจริยธรรมดังกล่าวให้ถือว่าเป็นการกระทำผิดทางวินัย 

เพื่อให้เป็นไปตามเจตนารมณ์ของรัฐธรรมนูญแห่งราชอาณาจักรไทย  พุทธศักราช 2550  มาตรา 279  องค์การบริหารส่วนตำบลกรงปินัง จึงให้ยกเลิกประกาศมาตรฐานทางคุณธรรมและจริยธรรมที่อ้างถึง  และให้จัดทำเป็นประมวลจริยธรรมของข้าราชการองค์การบริหารส่วนตำบลกรงปินังแทน  เพื่อเป็นเครื่องกำกับความประพฤติของข้าราชการในสังกัด ตามประมวลจริยธรรมแนบท้ายนี้

ทั้งนี้   ตั้งแต่บัดนี้เป็นต้นไป
ประกาศ ณ วันที่   4   เดือน  ตุลาคม    พ.ศ. 2561
         (นายฮาซัน  ลีลาตานา)

         นายกองค์การบริหารส่วนตำบลกรงปินัง

ประมวลจริยธรรมของข้าราชการ
ขององค์การบริหารตำบลกรงปินัง จังหวัดยะลา
……………………………………


ประมวลจริยธรรมของข้าราชการนี้จัดทำตามเจตนารมณ์ของรัฐธรรมนูญแห่งราชอาณาจักรไทยพุทธศักราช 2550 มาตรา 279 โดยมีวัตถุประสงค์เพื่อ


1.  เป็นเครื่องมือกำกับความประพฤติของข้าราชการ ที่สร้างความโปร่งใส มีมาตรฐานในการปฏิบัติงานที่ชัดเจนและเป็นสากล



2. ยึดถือเป็นหลักการและแนวทางปฏิบัติอย่างสม่ำเสมอ  ทั้งในระดับองค์กรและระดับบุคคล  และเป็นเครื่องมือการตรวจสอบการทำงานด้านต่างๆ ขององค์การบริหารส่วนตำบลตำบลกรงปินัง  เพื่อให้การดำเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล



3.  ทำให้เกิดรูปแบบองค์กรอันเป็นที่ยอมรับ  เพิ่มความน่าเชื่อถือ เกิดความมั่นใจแก่ผู้รับบริการและประชาชนทั่วไป ตลอดจนผู้มีส่วนได้เสีย



4.  ทำให้เกิดพันธะผูกพันระหว่างองค์กรและข้าราชการในทุกระดับ  โดยให้ฝ่ายบริหารใช้อำนาจในขอบเขต สร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชา ต่อประชาชน และต่อสังคม ตามลำดับ



5.  ป้องกันการแสวงหาประโยชน์โดยมิชอบ และความขัดแย้งทางผลประโยชน์ที่อาจเกิดขึ้น รวมทั้งเสริมสร้างความโปร่งใสในการปฏิบัติงาน

ทั้งนี้  รวมถึงเพื่อใช้เป็นค่านิยมร่วมสำหรับองค์กรและข้าราชการทุกคนพึงยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่นๆอย่างทั่วถึงและมีประสิทธิภาพ ดังนี้
หมวด 1
บททั่วไป
ข้อ 1  ในประมวลจริยธรรมนี้
“ ประมวลจริยธรรม”  หมายถึงประมวลจริยธรรมของข้าราชการขององค์การบริหารส่วนตำบลกรงปินัง  
“ข้าราชการ” หมายถึง ข้าราชการส่วนท้องถิ่น ข้าราชการส่วนท้องถิ่นสามัญ ข้าราชการครู และบุคลากรทางการศึกษา  ตามที่บัญญัติไว้ในพระราชบัญญัติระเบียบข้าราชการส่วนท้องถิ่น รวมถึงพนักงานจ้าง และลูกจ้างขององค์กรปกครองส่วนท้องถิ่น 
“คณะกรรมการจริยธรรม” หมายถึง คณะกรรมการจริยธรรมประจำองค์การบริหารส่วนตำบลกรงปินัง  
ข้อ 2

ให้นายกองค์การบริหารส่วนตำบลกรงปินัง  รักษาการตามประมวลจริยธรรมนี้
-  2  -
หมวด 2
มาตรฐานจริยธรรม
ส่วนที่ 1
มาตรฐานจริยธรรมอันเป็นค่านิยมหลัก
สำหรับข้าราชการขององค์การบริหารส่วนตำบลกรงปินัง
ข้อ 3

ข้าราชการขององค์การบริหารส่วนตำบลกรงปินังทุกคน มีหน้าที่ดำเนินการให้เป็นไปตามกฎหมาย  เพื่อรักษาประโยชน์ส่วนรวม เป็นกลางทางการเมือง อำนวยความสะดวกและให้บริการแก่ประชาชนตามหลักธรรมาภิบาล  โดยจะต้องยึดมั่นในค่านิยมหลัก 10 ประการ  ดังนี้
(1) การยึดมั่นในระบอบประชาธิปไตยอันมีพระมหากษัตริย์ทรงเป็นประมุข
(2) การยึดมั่นในคุณธรรมและจริยธรรม
(3) การมีจิตสำนึกที่ดี ซื่อสัตย์ และรับผิดชอบ
(4) การยึดถือประโยชน์ของประเทศชาติเหนือกว่าประโยชน์ส่วนตน และไม่มีผลประโยชน์ทับซ้อน
(5) การยืนหยัดทำในสิ่งที่ถูกต้อง เป็นธรรม และถูกกฎหมาย
(6) การให้บริการแก่ประชาชนด้วยความรวดเร็ว มีอัธยาศัย และไม่เลือกปฏิบัติ
(7) การให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง
(8) การมุ่งผลสัมฤทธิ์ของงาน รักษามาตรฐาน มีคุณภาพ โปร่งใส และตรวจสอบได้
(9) การยึดมั่นในหลักจรรยาวิชาชีพขององค์กร
(10) การสร้างจิตสำนึกให้ประชาชนในท้องถิ่นประพฤติตนเป็นพลเมืองที่ดีร่วมกันพัฒนาชุมชนให้น่าอยู่คู่คุณธรรมและดูแลสภาพสิ่งแวดล้อมให้สอดคล้องรัฐธรรมนูญฉบับปัจจุบัน
ส่วนที่ 2
จรรยาวิชาชีพขององค์กร
ข้อ 4
ข้าราชการขององค์การบริหารส่วนตำบลกรงปินัง  ต้องจงรักภักดีต่อชาติ ศาสนา และพระมหากษัตริย์
ข้อ 5
ข้าราชการขององค์การบริหารส่วนตำบลกรงปินัง  ต้องเป็นแบบอย่างที่ดีในการรักษาไว้และปฏิบัติตามรัฐธรรมนูญแห่งราชอาณาจักรไทยทุกประการ
ข้อ 6
ข้าราชการขององค์การบริหารส่วนตำบลกรงปินัง  ต้องเป็นแบบอย่างที่ดีในการเป็นพลเมืองดี เคารพและปฏิบัติตามกฎหมายอย่างเคร่งครัด
ข้อ 7
ข้าราชการขององค์การบริหารส่วนตำบลกรงปินัง  ต้องไม่ประพฤติตนอันอาจก่อให้เกิดความเสื่อมเสียต่อเกียรติภูมิของตำแหน่งหน้าที่
-  3  -
ข้อ 8
ข้าราชการขององค์การบริหารส่วนตำบลกรงปินัง  ต้องปฏิบัติหน้าที่อย่างเต็มกำลังความสามารถด้วยความเสียสละ ทุ่มเทสติปัญญา ความรู้ความสามารถ ให้บรรลุผลสำเร็จและมีประสิทธิภาพตามภาระหน้าที่ที่ได้รับมอบหมาย  เพื่อให้เกิดประโยชน์สูงสุดแก่ประเทศชาติและประชาชน
ข้อ 9
ข้าราชการขององค์การบริหารส่วนตำบลกรงปินัง  ต้องมุ่งแก้ปัญหาความเดือดร้อนของประชาชนด้วยความเป็นธรรม รวดเร็ว และมุ่งเสริมสร้างความเข้าใจอันดีระหว่างหน่วยงานและประชาชน
ข้อ 10
ข้าราชการขององค์การบริหารส่วนตำบลกรงปินัง  ต้องปฏิบัติหน้าที่ด้วยความสุภาพ เรียบร้อย มีอัธยาศัย
ข้อ 11
ข้าราชการขององค์การบริหารส่วนตำบลกรงปินัง  ต้องรักษาความลับที่ได้จากการปฏิบัติหน้าที่ การเปิดเผยข้อมูลที่เป็นความลับโดยข้าราชการ /พนักงานจะกระทำได้ต่อเมื่อมีอำนาจหน้าที่และได้รับอนุญาตจากผู้บังคับบัญชา หรือเป็นไปตามที่กฎหมายกำหนดเท่านั้น
ข้อ 12
ข้าราชการขององค์การบริหารส่วนตำบลกรงปินัง  ต้องรักษา และเสริมสร้างความสามัคคีระหว่างผู้ร่วมงาน พร้อมกับให้ความช่วยเหลือเกื้อกูลซึ่งกันและกันในทางที่ชอบ
ข้อ 13
ข้าราชการขององค์การบริหารส่วนตำบลกรงปินัง  ต้องไม่ใช้สถานะหรือตำแหน่งไปแสวงหาประโยชน์ที่มิควรได้สำหรับตนเองหรือผู้อื่นไม่ว่าจะเป็นประโยชน์ในทางทรัพย์สินหรือไม่ก็ตาม ตลอดจนไม่รับของขวัญ ของกำนัล หรือประโยชน์อื่นใดจากผู้ร้องเรียน หรือบุคคลที่เกี่ยวข้องเพื่อประโยชน์ต่างๆ อันอาจเกิดจากการปฏิบัติหน้าที่ของตน เว้นแต่เป็นการให้โดยธรรม จรรยาหรือการให้ตามประเพณี
ข้อ 14
ข้าราชการขององค์การบริหารส่วนตำบลกรงปินัง  ต้องประพฤติตนให้สามารถทำงานร่วมกับผู้อื่นด้วยความสุภาพ มีน้ำใจ มีมนุษย์สัมพันธ์อันดี ต้องไม่ปิดบังข้อมูลที่จำเป็นในการปฏิบัติงานของเพื่อนร่วมงาน และไม่นำผลงานของผู้อื่นมาแอบอ้างเป็นผลงานของตน
หมวด 3
กลไกและระบบบังคับใช้ประมวลจริยธรรม
ส่วนที่ 1
กลไกการบังคับใช้ประมวลจริยธรรม
ข้อ 15
ให้สำนักงานปลัดมีหน้าที่ควบคุมกำกับการให้มีการปฏิบัติตามประมวลจริยธรรมนี้อย่างทั่วถึงและเคร่งครัด  โดยมีอำนาจหน้าที่ดังนี้

(1) ดำเนินการเผยแพร่  ปลูกฝัง ส่งเสริม ยกย่องข้าราชการที่เป็นแบบอย่างที่ดีและติดตามสอดส่องการปฏิบัติตามประมวลจริยธรรมนี้อย่างสม่ำเสมอ
(2) สืบสวนหาข้อเท็จจริง หรือสอบสวนการฝ่าฝืนจริยธรรมนี้ เพื่อรายงานผลให้นายกองค์การบริหารส่วนตำบลกรงปินัง  หรือกรรมการจริยธรรมพิจารณา  ทั้งนี้  โดยอาจมีผู้ร้องขอหรืออาจดำเนินการตามที่นายกองค์การบริหารส่วนตำบลกรงปินัง  หรือ คณะกรรมการจริยธรรมมอบหมาย หรือตามที่เห็นเองก็ได้
-  4  -
(3) ให้ความช่วยเหลือและดูแลข้าราชการซึ่งปฏิบัติตามประมวลจริยธรรมนี้อย่างตรงไปตรงมา  มิให้ถูกกลั่นแกล้งหรือถูกใช้อำนาจโดยไม่เป็นธรรม ในกรณีที่เห็นว่านายกองค์การบริหารส่วนตำบลกรงปินัง  หรือคณะกรรมการจริยธรรมไม่ให้ความคุ้มครองต่อข้าราชการผู้นั้นตามสมควร  อาจยื่นเรื่องโดยไม่ต้องผ่านนายกองค์การบริหารส่วนตำบลกรงปินัง  หรือ คณะกรรมการจริยธรรม ไปยังผู้ตรวจการแผ่นดินก็ได้
(4) คุ้มครองข้าราชการซึ่งปฏิบัติตามประมวลจริยธรรมนี้อย่างตรงไปตรงมา มิให้ถูกกลั่นแกล้งหรือถูกใช้อำนาจโดยไม่เป็นธรรม  การดำเนินการต่อข้าราชการที่อยู่ระหว่างถูกกล่าวหาว่าไม่ปฏิบัติตามประมวลจริยธรรมนี้  อันมีผลกระทบต่อการแต่งตั้ง โยกย้าย เลื่อนขั้นเงินเดือน ตั้งกรรมการสอบสวนข้อเท็จจริงหรือวินัย หรือกระทบต่อสิทธิหน้าที่ของข้าราชการผู้นั้น จะกระทำมิได้ เว้นแต่จะได้รับความเห็นชอบจากคณะกรรมการจริยธรรมแล้ว
(5) ทำหน้าที่ฝ่ายเลขานุการของคณะกรรมการจริยธรรมขององค์กรปกครองส่วนท้องถิ่น
(6) ดำเนินการอื่นตามที่กำหนดในประมวลจริยธรรมนี้  หรือตามที่คณะกรรมการจริยธรรมหรือปลัดมอบหมาย  ทั้งนี้  โดยไม่กระทบต่อความเป็นอิสระของผู้ดำรงตำแหน่งในสำนักงานปลัด
(7) อื่นๆตามที่เห็นสมควร
ข้อ 16 ให้นายกองค์การบริหารส่วนตำบลกรงปินัง  แต่งตั้งคณะกรรมการจริยธรรมขึ้น เพื่อควบคุม กำกับ ให้มีการปฏิบัติตามประมวลจริยธรรมนี้
คณะกรรมการจริยธรรม  ประกอบด้วย
(1) ปลัดหรือรองปลัดที่ได้รับมอบหมาย เป็นประธานกรรมการ
(2) กรรมการจากข้าราชการซึ่งดำรงตำแหน่งสายงานผู้บริหาร เลือกกันเองให้เหลือสองคน
(3) กรรมการ  ซึ่งเป็นข้าราชการที่ไม่ได้ดำรงตำแหน่งสายงานผู้บริหารในองค์การบริหารส่วนตำบลตันหยงลุโละที่ได้รับเลือกตั้งจากข้าราชการ พนักงานจ้าง และลูกจ้างขององค์การบริหารส่วนตำบลกรงปินัง  นั้น  จำนวนสองคน
(4) กรรมการผู้ทรงคุณวุฒิภายนอก  ให้กรรมการตาม(1) –(3) ร่วมกันเสนอชื่อและคัดเลือกให้เหลือสองคน
ให้หัวหน้าสำนักงานปลัด เป็นเลขานุการคณะกรรมการจริยธรรม  และอาจแต่งตั้งผู้ช่วยเลขานุการคณะกรรมการจริยธรรมได้ตามความเหมาะสม
กรรมการจริยธรรมต้องไม่เคยถูกลงโทษทางวินัยมาก่อน
ข้อ 17
คณะกรรรมการจริยธรรมมีอำนาจหน้าที่  ดังนี้

(1) ควบคุม กำกับ ส่งเสริมและให้คำแนะนำในการใช้บังคับประมวลจริยธรรมนี้ในองค์กรปกครองส่วนท้องถิ่น
(2) สอดส่องดูแลให้มีการปฏิบัติตามประมวลจริยธรรมในองค์กรปกครองส่วนท้องถิ่น     ในกรณีที่มีข้อสงสัยหรือมีข้อร้องเรียนว่ามีการฝ่าฝืนจริยธรรมหรือจรรยาหรือในกรณีที่มีการอุทธรณ์    การลงโทษผู้ฝ่าฝืนตามประมวลจริยธรรมนี้  จะต้องไต่สวนข้อเท็จจริง และมีคำวินิจฉัยโดยเร็ว
(3) ให้คณะกรรมการจริยธรรมหรือผู้ที่คณะกรรมการจริยธรรมมอบหมายมีอำนาจหน้าที่ ขอให้กระทรวง กรม หน่วยงานราชการ รัฐวิสาหกิจ หน่วยงานอื่นของรัฐ หรือห้างหุ้นส่วน บริษัท ชี้แจง

ข้อเท็จจริง ส่งเอกสารและหลักฐานที่เกี่ยวข้อง ส่งผู้แทนหรือบุคคลในสังกัด มาชี้แจงหรือให้ถ้อยคำเกี่ยวกับเรื่องที่สอบสวน
(4) เรียกผู้ถูกกล่าวหา หรือข้าราชการของหน่วยงานนี้มาชี้แจง หรือให้ถ้อยคำหรือให้ส่งเอกสารและหลักฐานเกี่ยวกับเรื่องที่สอบสวน
(5) พิจารณาวินิจฉัยชี้ขาดปัญหาอันเกิดจากการใช้บังคับประมวลจริยธรรมนี้ในองค์กรปกครองส่วนท้องถิ่น เมื่อได้วินิจฉัยแล้วให้ส่งคำวินิจฉัยให้คณะกรรมการบริหารงานบุคคลระดับจังหวัดโดยพลัน          ถ้าคณะกรรมการบริหารงานบุคคลระดับจังหวัดมิได้วินิจฉัยเป็นอย่างอื่นภายในเก้าสิบวัน นับแต่วันที่คณะกรรมการ บริหารงานบุคคลระดับจังหวัดรับเรื่อง ให้คำวินิจฉัยของคณะกรรมการจริยธรรมเป็นที่สุด
(6) ส่งเรื่องให้ผู้ตรวจการแผ่นดินพิจารณาวินิจฉัยในกรณีที่เห็นว่าเรื่องนั้นเป็นเรื่องสำคัญหรือมีผลกระทบในวงกว้างหลายองค์กรปกครองส่วนท้องถิ่น
(7) คุ้มครองข้าราชการซึ่งปฏิบัติตามประมวลจริยธรรมนี้อย่างตรงไปตรงมา  มิให้ผู้บังคับบัญชา ใช้อำนาจ โดยไม่เป็นธรรมต่อข้าราชการผู้นั้น
(8) ดำเนินการอื่นตามประมวลจริยธรรมนี้  หรือตามที่ผู้ตรวจการแผ่นดินมอบหมาย     
การประชุมคณะกรรมการจริยธรรมให้นำกฎหมายว่าด้วยวิธีปฏิบัติราชการทางปกครองมาใช้บังคับ
ส่วนที่ 2
ระบบบังคับใช้ประมวลจริยธรรม
ข้อ 18
กรณีมีการร้องเรียนหรือปรากฏเหตุว่ามีเจ้าหน้าที่ประพฤติปฏิบัติฝ่าฝืนประมวลจริยธรรม    ให้นายกองค์การบริหารส่วนตำบลกรงปินัง  เป็นผู้รับผิดชอบพิจารณาดำเนินการ
ข้อ 19
การดำเนินการตามข้อ 18  ให้ผู้รับผิดชอบพิจารณาดำเนินการแต่งตั้งคณะกรรมการจำนวนไม่น้อยกว่าสามคน  เป็นผู้ดำเนินการสอบสวนทางจริยธรรม
ข้อ 20
การประพฤติปฏิบัติฝ่าฝืนประมวลจริยธรรมนี้ จะถือเป็นการฝ่าฝืนจริยธรรมร้ายแรงหรือไม่ ให้พิจารณาจากพฤติกรรมของการฝ่าฝืน ความจงใจหรือเจตนา  มูลเหตุจูงใจ ความสำคัญและระดับตำแหน่ง ตลอดจนหน้าที่ความรับผิดชอบของผู้ฝ่าฝืน อายุ ประวัติ และความประพฤติ ในอดีต  สภาพแวดล้อมแห่งกรณี ผลร้ายอันเกิดจาการฝ่าฝืน และเหตุอื่นอันควรนำมาประกอบการพิจารณา
ข้อ 21
หากการดำเนินการสอบสวนตามข้อ 19  แล้ว ไม่ปรากฏข้อเท็จจริงว่ามีการฝ่าฝืนประมวลจริยธรรม  ให้ผู้รับผิดชอบพิจารณาดำเนินการตามข้อ 18 สั่งยุติเรื่อง  แต่หากปรากฏข้อเท็จจริงว่าเป็นการฝ่าฝืนประมวลจริยธรรม  แต่ไม่ถึงกับเป็นความผิดทางวินัย ให้ผู้รับผิดชอบพิจารณาดำเนินการตามข้อ18 สั่งลงโทษผู้ฝ่าฝืนตามข้อ 24 แต่หากปรากฏว่าเป็นความผิดทางวินัยให้ดำเนินการทางวินัย
ข้อ 22
การดำเนินการสอบสวนทางจริยธรรมและการลงโทษผู้ฝ่าฝืนตามข้อ  18 ข้อ 19  และข้อ 21  ให้นำแนวทางและวิธีการสอบสวนตามมาตรฐานทั่วไปเกี่ยวกับวินัย และการรักษาวินัย และการดำเนินการทางวินัยขององค์กรปกครองส่วนท้องถิ่นมาบังคับใช้โดยอนุโลม

ข้อ 23
การสั่งการของผู้รับผิดชอบดำเนินการตามข้อ 21  ให้ดำเนินการตามนั้นเว้นแต่จะปรากฏข้อเท็จจริงในภายหลังที่อาจทำให้ผลของการสั่งการนั้นเปลี่ยนแปลงไป
หมวด 4
ขั้นตอนการลงโทษ
ข้อ 24
การประพฤติปฏิบัติฝ่าฝืนประมวลจริยธรรมนี้  ในกรณีอันมิใช่เป็นความผิดทางวินัยหรือความผิดทางอาญา  ให้ดำเนินการตามควรแก่กรณีเพื่อให้มีการแก้ไขหรือดำเนินการที่ถูกต้องหรือตักเตือน  หรือนำไปประกอบการพิจารณาการแต่งตั้ง การเข้าสู่ตำแหน่ง การพ้นจากตำแหน่ง การเลื่อนขั้นเงินเดือน หรือการพิจารณาความดีความชอบ หรือการสั่งให้ผู้ฝ่าฝืนนั้นปรับปรุงตนเองหรือได้รับการพัฒนาแล้วแต่กรณี
ข้อ 25
เมื่อมีการดำเนินการสอบสวนทางจริยธรรม และมีการสั่งลงโทษตามข้อ 21 แล้ว  ให้องค์การบริหารส่วนตำบลกรงปินัง  ดำเนินการให้เป็นไปตามคำสั่งดังกล่าวโดยไม่ชักช้า
ข้อ 26
ผู้ถูกลงโทษตามข้อ 24  สามารถร้องทุกข์หรืออุทธรณ์ต่อคณะกรรมการจริยธรรมขององค์การบริหารส่วนตำบลกรงปินัง  ภายในสามสิบวันนับแต่วันได้ทราบการลงโทษ
ผู้ถูกลงโทษตามข้อ 17 (2) สามารถร้องทุกข์หรืออุทธรณ์ต่อคณะกรรมการบริหารงานบุคคลระดับจังหวัด ภายในสามสิบวันนับแต่วันได้ทราบการลงโทษ
ข้อ 27
เมื่อผลการพิจารณาเป็นที่สุดแล้ว  ให้รายงานผลต่อผู้ตรวจการแผ่นดินโดยเร็ว
บทเฉพาะกาล
ข้อ 28
จัดให้มีการประเมินการปฏิบัติตามประมวลจริยธรรมนี้  พร้อมดำเนินการปรับปรุงแก้ไขประมวลจริยธรรมให้มีความเหมาะสม (ถ้ามี)  และแจ้งให้คณะกรรมการบริหารงานบุคคลระดับจังหวัด  คณะกรรมการข้าราชการส่วนท้องถิ่น ซึ่งเป็นองค์กรกลางการบริหารงานบุคคลส่วนท้องถิ่น และผู้ตรวจการแผ่นดินทราบต่อไป

คำสั่งองค์การบริหารส่วนตำบลกรงปินัง  
     ที่ 105 / 2561
เรื่อง   แต่งตั้งคณะกรรมการจริยธรรมองค์การบริหารส่วนตำบลกรงปินัง  
……………………………

ด้วยรัฐธรรมนูญแห่งราชอาณาจักรไทย พุทธศักราช 2550 มาตรา 279 บัญญัติให้มีประมวลจริยธรรมเพื่อกำหนดมาตรฐานทางจริยธรรมของผู้ดำรงตำแหน่งทางการเมือง ข้าราชการ หรือเจ้าหน้าที่ของรัฐแต่ละประเภท โดยให้มีกลไกและระบบในการบังคับใช้อย่างมีประสิทธิภาพ รวมทั้งกำหนดขั้นตอนการลงโทษตามความร้ายแรงแห่งการกระทำ  ทั้งนี้การฝ่าฝืน หรือไม่ปฏิบัติตามมาตรฐานจริยธรรมดังกล่าวให้ถือว่าเป็นการกระทำผิดทางวินัย 
เพื่อให้เป็นไปตามเจตนารมณ์ของรัฐธรรมนูญแห่งราชอาณาจักรไทย พุทธศักราช 2550 มาตรา 279  องค์การบริหารส่วนตำบลกรงปินัง  จึงขอแต่งตั้งคณะกรรมการจริยธรรมองค์การบริหารส่วนตำบลกรงปินัง ดังนี้
1. นายสะอารอนิง
เซ็งมิง

รองปลัดอบต. รักษาราชการแทนปลัดฯ
    ประธานกรรมการ
2. นางสุธิดา 

สมานพันธ์
ผู้อำนวยการกองคลัง


    กรรมการ

3. นายฮาเซม
   ละสูสามา        ผู้อำนวยการกองช่าง

    กรรมการ
4. นางสาวฮุสนา
   แลฮา             ผู้อำนวยการกองคลัง
     กรรมการ
5. นายสุกรัน
   อุชะมิ             ผู้อำนวยการกองสวัสดิการสังคม

    กรรมการ
6. นางสาวพาอีสะ
   มามุ               นักวิชาการศึกษารักษาราชการแทนผอ.ฯ
     กรรมการ

7. นางกูปรียา 
   โกะอาลี           นักจัดการงานทั่วไป                 
     กรรมการ/เลขานุการ
มีหน้าที่


(1)  ควบคุม กำกับ  ส่งเสริมและให้คำแนะนำในการใช้บังคับประมวลจริยธรรมนี้  ในองค์กรปกครองส่วนท้องถิ่น
(2)  สอดส่องดูแลให้มีการปฏิบัติตามประมวลจริยธรรมในองค์กรปกครองส่วนท้องถิ่น ในกรณี ที่มีข้อสงสัยหรือมีข้อร้องเรียนว่ามีการฝ่าฝืนจริยธรรมหรือจรรยา หรือในกรณีที่มีการอุทธรณ์ การลงโทษผู้ฝ่าฝืนตามประมวลจริยธรรมนี้ จะต้องไต่สวนข้อเท็จจริง และมีคำวินิจฉัยโดยเร็ว
(3) ให้คณะกรรมการจริยธรรมหรือผู้ที่คณะกรรมการจริยธรรมมอบหมายมีอำนาจหน้าที่ขอให้กระทรวง  กรม หน่วยงานราชการ รัฐวิสาหกิจ หน่วยงานอื่นของรัฐ หรือห้างหุ้นส่วน บริษัท ชี้แจงข้อเท็จจริง  ส่งเอกสารและหลักฐานที่เกี่ยวข้อง  ส่งผู้แทนหรือบุคคลในสังกัด มาชี้แจงหรือให้ถ้อยคำเกี่ยวกับเรื่องที่สอบสวน


(4)  เรียกผู้ถูกกล่าวหา หรือข้าราชการของหน่วยงานนี้มาชี้แจง หรือให้ถ้อยคำ  หรือให้ส่งเอกสารและหลักฐานเกี่ยวกับเรื่องที่สอบสวน
-  2  -

(5)  พิจารณาวินิจฉัยชี้ขาดปัญหาอันเกิดจากการใช้บังคับประมวลจริยธรรมนี้ในองค์กรปกครองส่วนท้องถิ่น  เมื่อได้วินิจฉัยแล้วให้ส่งคำวินิจฉัยให้คณะกรรมการบริหารงานบุคคลระดับจังหวัดโดยพลัน  ถ้าคณะกรรมการบริหารงานบุคคลระดับจังหวัดมิได้วินิจฉัยเป็นอย่างอื่นภายในเก้าสิบวันนับแต่วันที่คณะกรรมการบริหารงานบุคคลระดับจังหวัดรับเรื่อง  ให้คำวินิจฉัยของคณะกรรมการจริยธรรมเป็นที่สุด


(6)  ส่งเรื่องให้ผู้ตรวจการแผ่นดินพิจารณาวินิจฉัยในกรณีที่เห็นว่าเรื่องนั้นเป็นเรื่องสำคัญหรือมีผลกระทบในวงกว้างหลายองค์กรปกครองส่วนท้องถิ่น

(7) คุ้มครองข้าราชการซึ่งปฏิบัติตามประมวลจริยธรรมนี้อย่างตรงไปตรงมา มิให้ผู้บังคับบัญชาใช้อำนาจ โดยไม่เป็นธรรมต่อข้าราชการผู้นั้น


(8)  ดำเนินการอื่นตามประมวลจริยธรรมนี้  หรือตามที่ผู้ตรวจการแผ่นดิน มอบหมาย
ทั้งนี้  ตั้งแต่บัดนี้เป็นต้นไป




สั่ง   ณ   วันที่   เดือน  ตุลาคม   พ.ศ. 2561
(นายฮาซัน  ลีลาตานา)
นายกองค์การบริหารส่วนตำบลกรงปินัง

คำสั่งองค์การบริหารส่วนตำบลกรงปินัง  

     ที่  106 / 2561
เรื่อง   แต่งตั้งคณะกรรมการการจัดทำประมวลจริยธรรมของข้าราชการส่วนท้องถิ่น  

……………………………

ตามที่คณะกรรมการมาตรฐานงานบุคคลส่วนท้องถิ่น (ก.ถ.) ได้จัดทำคู่มือแนวทางการจัดทำประมวลจริยธรรมขององค์กรปกครองส่วนท้องถิ่น เพื่อแจกจ่ายให้กับองค์กรปกครองส่วนท้องถิ่นและหน่วยงานที่เกี่ยวข้องใช้เป็นคู่มือในการศึกษาและจัดทำประมวลจริยธรรมขององค์กรปกครองส่วนท้องถิ่นเพื่อให้พนักงานส่วนตำบลและลูกจ้างขององค์กรปกครองส่วนท้องถิ่นโดยทั่วไป มีหลักการและแนวทางปฏิบัติเพื่อเป็นเครื่องกำกับความประพฤติของตนในการปฏิบัติงานอย่างมีคุณธรรมและจริยธรรม นั้น

เพื่อให้การดำเนินการดังกล่าวเป็นไปด้วยความเรียบร้อย และเป็นไปตามระเบียบกฎหมาย องค์การบริหารส่วนตำบลกรงปินัง จึงขอแต่งตั้งคณะทำงานเพื่อจัดทำประมวลจริยธรรมของข้าราชการส่วนท้องถิ่น ดังต่อไปนี้



1. นายฮาซัน

ลีลาตานา  
นายก อบต.


ประธานกรรมการ


2. นายแวสือแม

มะมิง     
รองนายก อบต.


กรรมการ


3. นายมากือรี

เลาะยะผา    
รองนายก อบต.


กรรมการ

4. นายสะอารอนิง
เซ็งมิง

รองปลัดอบต. รักษาราชการแทนปลัดฯ    กรรมการ
5. นางสุธิดา 

สมานพันธ์
ผู้อำนวยการกองคลัง
    
กรรมการ

                     6. นายฮาเซม               ละสูสามา        ผู้อำนวยการกองช่าง

    
กรรมการ
                     7. นางสาวฮุสนา            แลฮา             ผู้อำนวยการกองคลัง
      
กรรมการ
                     8. นายสุกรัน                อุชะมิ             ผู้อำนวยการกองสวัสดิการสังคม
กรรมการ
             
6. นางสาวพาอีสะ           มามุ              นักวิชาการศึกษา                     กรรมการ

8. นายศักดา                โมงสะอะ
ผช.นายช่างโยธา

          กรรมการ

9. นายมะรอสือลี           สาเมาะ
ผช.เจ้าพนักงานจัดเก็บ ฯ

กรรมการ

10.นางสาวรอสือเมาะ     หะมิดุง
ผช.เจ้าพนักงานพัสดุ 


กรรมการ

11.นางสูฮายนี              เจ๊ะปูเต๊ะ
ผช.เจ้าหน้าที่ธุรการ


กรรมการ

12.นายมานะ  
โต๊ะโด
ผช.เจ้าหน้าที่ธุรการ


กรรมการ

13.นางสาวนาปีเซาะ  
มูนอมานิง
ผช.เจ้าหน้าที่ธุรการ


กรรมการ

14.นายรอกือมัน  
โต๊ะโด
ผช.เจ้าหน้าที่การเงินฯ


กรรมการ

15.นายอับดุลลาเต๊ะ        ยามา
ผช.เจ้าหน้าที่ธุรการ


กรรมการ

16.นายรุสดี                  วานิ
พนักงานขับรถยนต์


กรรมการ

17.นางกูปรียา               โกะอาลี          นักจัดการงานทั่วไป        กรรมการ/เลขานุการ
/ให้คณะกรรมการ. . .

                                    -  2  -
ให้คณะกรรมการดังกล่าว ทำหน้าที่ร่วมจัดทำมาตรฐานทางคุณธรรมจริยธรรมขององค์การบริหารส่วนตำบลเขียงแรง และมาตรการที่จะนำไปสู่การปฏิบัติ ร่วมรับฟังความคิดเห็น ระดมสมองจากข้าราชการ ลูกจ้างและประชาชน ตลอดจนผู้เกี่ยวข้อง โดยยึดถือหลักการมีส่วนร่วมในการจัดทำ ร่วมคิด ร่วมทำ ร่วมปฏิบัติ และผลักดันประมวลจริยธรรมไปสู่ความสำเร็จ


ทั้งนี้ ตั้งแต่บัดนี้เป็นต้นไป



สั่ง   ณ   วันที่      เดือน  ตุลาคม   พ.ศ. 2561
 (นายฮาซัน  ลีลาตานา)
นายกองค์การบริหารส่วนตำบลกรงปินัง

